OpenLLM-France/wikimedia huggingface dataset:
# Document

Document R.E.M. rock alternatiboren taldearen bosgarren estudio albuma izan zen. 1987an plazaratu zuten. Document Scott Littek, taldearekin batera, ekoiztu zuen lehen diskoa izan zen; kolabori hori hurrengo grabazioetan mantendu zen: Green, Out of Time, Automatic for the People, Monster eta New Adventures in Hi-Fi. Arrakasta handia izan zen. Album honekin R.E.M. taldeak bere lehen Top 10 Estatu Batuetako zerrendetan lortu zuten. "The One I Love" abestiarekin lehen platinozko diskoa lortu zuten.

## Izenburua

Jatorriz, albumaren azalean mezu hau agertu behar zen: "File Under Fire" (Su azpiko dokumentua); nolabait, Michael Stiperentzat diskoaren abesti nagusia zenari erreferentzia eginez. Antzeko testu Recknoning bigarren albumean agertua zen: "File Under Water" (Ur azpiko dokumentua); Eponymous diskoan, bestetik, hau irakutzen da: "File Under Grain" (Alearen azpiko dokumentua).
Albuma izendatzeko, bestetik, izenburu desberdinak proposatu ziren: Mr. Evil Breakfast, Skin Up with R.E.M. eta Last Train to Disneyland.

## Mezua

Diskoaren abesti batzuek Estatu Batuetako garaiko egoerari aipamen egiten diote. Ronald Regan presidentearen urteetan eszeptizismoa zabaldu zen, bereziki Iranen egoerarekin.

## Abestiak

"Strange" abestia jatorriz Wire pospunk taldeak grabatu zuen. Ondoren, R.E.M. taldeak hitzetan moldaketa batzuk egin zitutzten.
Abesti guztiak taldeko partaideek idatzi zituzten, aipatutakoak salbu:
* "Finest Worksong" – 3:48
* "Welcome to the Occupation" – 2:46
* "Exhuming McCarthy" – 3:19
* "Disturbance at the Heron House" – 3:32
* "Strange" (B.C. Gilbert, Graham Lewis, Colin Newman, Robert Gotobed, miembros de Wire) – 2:31
* "It's the End of the World as We Know It (And I Feel Fine)" – 4:05
* "The One I Love" – 3:17
* "Fireplace" – 3:22
* "Lightnin' Hopkins" – 3:20
* "King of Birds" – 4:09
* "Oddfellows Local 151" – 5:21

## Musikariak

* Bill Berry- Bateria
* Mike Mills- Baxu
* Peter Buck- Gitarra
* Michael Stipe- Ahotsa

## Erreferentziak

* ↑ https://www.avclub.com/steve-berlin-of-los-lobos-on-r-e-m-and-sharing-the-pla-1798233506
* ↑ https://www.allmusic.com/album/document-mw0000651105

## Kanpo estekak

* (Ingelesez):Albuma Youtuben.
* Datuak: Q904490
# Elena Borboikoa

Elena Maria Elisabet Dominika de Silos Borboikoa eta Greziakoa (Madril, 1963ko abenduaren 20a - ) Espainiako infanta izan zen, Joan Karlos I.a erregearen eta bere emazte Sofia Greziakoaren alaba delako. Errege gorentasun (Alteza Real) titulua zegokion, eta 1995etik Lugoko dukesa ere bada. Egun, hirugarrena da Espainiako tronurako oinordekotzan, Leonor eta Sofia bere iloben atzetik.
1995eko martxoaren 18an ezkondu zen, Sevillan, Jaime de Marichalarrekin. Ezkontza horretatik bi seme-alaba izan ditu, tronurako ondorengotzan bere atzetik daudenak jaiotza hurrenkeraren arabera: Felipe Juan Froilán (1998an jaioa) eta Victoria Federica (2000).
2007ko azaroan Errege Etxeak adierazi zuenez, Lugoko dukesak aldi baterako bere senarrarekin bizitzea bertan behera utzi zuen. Época aldizkariak kaleratutakoaren arabera, Infantak bere senarrari kokaina kontsumitzea egozten zion, eta ezkontzaren baliogabetasun kanonikoa eskatu zuen. 2009ko abenduan dibortziatzea adostu zuten, Madrilgo epaitegi batean (sekretupean). 2010eko urtarrilean dibortzio hori ofizialki jaso zen Errege Etxeko erregistroan, eta Jaime Maritxalarri titulu guztiak (Lugoko dukea, tartean) kendu zitzaizkion.
Elena Borboikoa, ikasketaz, irakaslea da, lehen hezkuntzan, atzerriko hizkuntzen gaian. Gaztelaniaz gain, ingelesa eta frantsesa menperatzen dituela diote. MAPFRE fundazioan Gizarte Ekintzako sailean aritu ohi da. Horrez gain, bere aitaren eskariz, errege familiaren ordezkari lanak ere egiten ditu hainbat ekitalditan.

## Erreferentziak

* ↑ «La revista 'Época' habla de cocaína en la separación de los Duques de Lugo» 20 Minutos.

## Kanpo estekak

* (Gaztelaniaz) Biografia ofiziala
* Datuak: Q54386
* Multimedia: Infanta Elena, Duchess of Lugo / Q54386
# Elena Cebrián Calvo

Elena Cebrián Calvo (1970) ingeniari agronomoa da eta Valentziako Generalitateko karrera funtzionarioa. Valentziako Generalitateko Nekazaritza, Ingurumen, Klima Aldaketa eta Landa Garapeneko sailburua izan da 2015etik 2019ra. Gaur egun, Lurralde Kohesioaren eta Despopulatzearen aurkako Politiken Idazkaritza Autonomikoaren burua da, 2022ko otsailetik.

## Biografia

Bere gurasoak mendizaletasun gaia jorratu dute. Aitak hainbat argitalpen ditu. Guraso biek karguak izan dituzte Centre Excursionista de València elkartean, aita presidentea izan zelarik.
Ekonomia eta Nekazaritza Politikako espezialitateko nekazaritza-ingeniaria da Valentziako Unibertsitate Politeknikoan ikasketak burutu eta gero. 1999an, oposizio bidez, Nekazaritza, Arrantza eta Elikadura Ministerioko Estatuko Nekazaritza Ingeniarien Kidegoan sartu zen, eta han hainbat sailetan egin du lan. 2013ko urtarrilaz geroztik, Nekazaritza, Elikadura eta Ingurumen Ministerioko Analisi, Prospektiba eta Koordinaziorako Zuzendariordetza Nagusiko Analisi eta Prospektiba Unitateko buru izan zen. Lehenago, 2012an, Uraren Zuzendari Nagusiaren Laguntza Unitateko buru izan zen; 2010-2011tik, Parke Nazionalen Erakunde Autonomoko zuzendariordea izan zen, eta 2006-2010 bitartean, Nekazaritza eta Landa Garapeneko Proiektuetako burua izan zen, Danimarkako Europako Ingurumen Agentzian aditua.

## Politika

2015. urtean sozialisten gobernuko sailburu izendatu zuten, eta Ximo Puig izan zuen Generalitateko buru garai horretan. Independente bezala hartu zuten kargurako, Compromis elkartearen proposamenari jarraiki. Lehen legegintzaldian, nekazaritzaren eta ingurumenaren politikak biltzen zituen Sail berriko ingurmenaren ardura hartu zuen. Bere agintaldian, Nekazaritza Egituren Legea onartu zen, eta l'Hortako Nekazaritza Garatzeko Plana idatzi zen, Valentziako Horta Babesteko Legea onartu ondoren.
Julià Álvarorekin, Ingurumeneko idazkari autonomikoarekin, izandako gatazka, Berdeak-Equo taldeak (Compromiso koalizioko alderdietako bat) izendatua, kargua uztera eraman zuen.

## Erreferentziak

* ↑ Experta y directiva con Zapatero. http://www.levante-emv.com/comunitat-valenciana/2015/06/30/activista-escuela-publica-valenciano/1284977.html+30 juny 2015.
* ↑ Equip Humà. Rafael Cebrián Gimeno. Centre Excursionista de València.
* ↑ Levante-EMV. Elena Cebrián, consellera de Medio Ambiente. .
* ↑ Perfil: Elena Cebrián Calvo, Conselleria de Agricultura, Medio Ambiente, Cambio Climático y desarrollo Rural. ValenciaPlaza.com 29 juny 2015.
* ↑ Així és la llei amb què la Generalitat vol revitalitzar el camp valencià. .
* ↑ La batalla inacabada de l’horta. .
* ↑ admin. La exconsellera Elena Cebrián será Jefa de Servicio de Estudios y Prospectiva en Presidencia de la Generalitat. .
* ↑ S.L, EDICIONES PLAZA. #AnálisisVP Elena Cebrián, la decimotercera 'consellera'. .

## Kanpo estekak

* Datuak: Q21001160
# Elena Calvillo

Elena Calvillo Arteaga (Beasain, 1970eko apirilaren 3a) euskal mendi-korrikalaria da.

## Ibilbidea

Senarrak animatuta 35 urte zituela hasi zen errepidean korrika lasterketak lehiatzen. Txikitatik mendian ibiltzea gustuko zuenez, Zegama-Aizkorri Maratoia prestatzea erabaki zuen eta 2010ean Idiazabalgo Mendi Taldean sartu zen. Urte berean Euskadiko Mendi lasterketako Kopan txapelduna izan zen eta 2011n Euskadiko mendi selekzioan sartu zen.
Ehunmiliak proba izan du gustuko. 2010ean Goierriko Bi Haundiak irabazi zuen (luzeraren erdia duen proba). Proba nagusian bigarren izan zen 2014, 2017, 2018 eta 2019an eta azkenik 2022an lortu zuen garaipena. Aurrez, 2015ean, Euskal Herria Mendi Erronka irabazi zuen.
2022an Beasaingo Udalaren Kirol Sari Nagusia jaso zuen.

## Garaipenen zerrenda

* 2009
** Ataungo XIX. Hiru Auzoetako Korrikaldia
* 2010
** Euskadiko Mendi lasterketako Kopa (+ kilometro bertikala)
** Goierriko Bi Haundiak
* 2015
** Euskal Herria Mendi Erronka
** Vandekames
* 2017
** Goierri Kopa Trail
** Vandekames
** Marató del Priorat
* 2018
** International Mountain Relay 2018 - 74Km
** Valdekames
* 2019
** Arriarango mendi lasterketa luzea
* 2022
** Ehunmiliak

## Erreferentzia zerrenda

* ↑ (Gaztelaniaz) «Elena Calvillo | EH ULTRATRAIL» ultratrail (Noiz kontsultatua: 2023-02-05).
* ↑ «Mujeres de Pyrenaica: Euskadiko Mendi Lasterketak 2010» Mujeres de Pyrenaica 2010-10-07 (Noiz kontsultatua: 2023-02-05).
* ↑ «Mujeres de Pyrenaica: Elena Calvillo Arteaga - Premio EMF de Carreras por montaña 2013» Mujeres de Pyrenaica 2014-02-05 (Noiz kontsultatua: 2023-02-05).
* ↑ Hitza, Goierriko. (2015-07-10). «Elena Calvillo: "EHM izena eta indarra hartzen ari da, bere tokia egiten"» Goiberri (Noiz kontsultatua: 2023-02-05).
* 1 2 «Elena Calvillok jaso du Beasain Kirol Sari Nagusia» Beasaingo Udala (Noiz kontsultatua: 2023-02-05).
* ↑ Agirre, Loinaz. (2022-07-09). «Elena Calvillo Ehunmiletako podiumaren gorenean» Goierriko Hitza (Noiz kontsultatua: 2023-02-05).
* ↑ Insausti, Izaro. (2015-05-30). «Elena Calvillok irabazi du Leitzako Euskal Herriko Mendi Erronka lasterketa» Goierriko Hitza (Noiz kontsultatua: 2023-02-05).

## Kanpo estekak

* Datuak: Q116690074
# Elena Bárcena

Elena Bárcena Uribarri (Sestao, Bizkaia, 1963) bizkaitar piano-jole, musikari eta musika-irakaslea da.
Sestaoko Musika Kontserbatorioko zuzendaria izan zen, 2002-2009 eta 2014-2020 urteen artean.

## Biografia

Musika-ikasketak egin zituen Bilboko Juan Crisóstomo de Arriaga Musika Kontserbatorioan, kamera-musika, teoria eta musikologia. Gaur egun, piano-jolea da.
1990. urtean Sestaoko Musika Kontserbatorioan hasi zen piano eta musika irakasle gisa. Era berean Bárcena Itxaso Musatadi koro-zuzendariak zuzentzen duen Sestaoko Musika Kontserbatorioko koroaren piano jolea da. Sestaoko Koroko (Coral de Sestao) piano jolea ere da.
Horrez gain, Barakaldoko Udal Musika Kontserbatorio Profesionalean ere ematen ditu piano klaseak.
2014 eta 2020 urteetan Sestaoko Musika Kontserbatorioaren zuzendaria izan zen.

## Erreferentziak

* ↑ (Gaztelaniaz) Programa de la exposición encontrarte en Horcasitas (Balmaseda). .
* ↑ «'Recordando a Sabina de la Cruz', poesia eta musika errezitala» www.kulturklik.euskadi.eus 2021-11-05 (Noiz kontsultatua: 2024-02-05).
* ↑ (Gaztelaniaz) AVIDNA. (2020-01-21). «La exposición encontrarte comienza a caminar» AVIDNA (Noiz kontsultatua: 2024-02-05).
* ↑ (Gaztelaniaz) Correo, El. (2021-11-13). «Recital poético musical» agenda.elcorreo.com (Noiz kontsultatua: 2024-02-05).
* ↑ Conservatorio de Música de Sestao. Profesorado.. .
* ↑ (Gaztelaniaz) Coral De Sestao, Coral De Sestao. (2019). Concierto Sacro 2019. .
* ↑ (Gaztelaniaz) Coral De Sestao, Coral De Sestao. (2019). “Signore delle cime” de Giuseppe di Marzi. Concierto Sacro 2019. Elena Bárcena (piano) y José Manuel Gómez Villán (director).. .
* ↑ «Ayuntamiento de Barakaldo - Profesorado» www.barakaldo.eus jatorrizkotik artxibatua (artxibatze data: 2024-02-05) (Noiz kontsultatua: 2024-02-05).
* ↑ «Doce Notas - Guía de Conservatorios y Escuelas de Música y Danza» conservatoriosyescuelas.docenotas.com (Noiz kontsultatua: 2024-02-05).

## Kanpo estekak

* Datuak: Q117197923
# Elena Cajaraville

Elena Cajaraville Gipuzkoako artista bat da. Telmo Esnal zuzendariaren Dantza filmean zuzendari artistikoa izan zen 2018an. Alkizako Ur Mara Museoaren sortzaileetako bat da.

## Dantza filmeko zuzendari artistikoa

Dantza filma ez da ohiko film bat, istorio bat kontatzen digu euskal dantza tradizionalen bidez. Gizakiaren eta naturaren arteko harremanen berri emanez biziaren metafora bat da, hazia ereiten denetik fruitua jasotzen den arteko zikloa, sortzetik heriotzarainoko bidea; lana, amodioa eta festa ere ukitzen dituela. iro horetan guztietan pelikulako Jantzien eta atrezzoaren atzean zen Elena Cajaraville, Koldobika Jauregik diseinaturiko janzkerak gauzatzen.

## Alkizako Ur-Mara museoa

Elena Cajaraville Ur Mara museoaren sortzaileetako bat izan zen. Koldobika Jauregirekin, bere senarra, bost urtez parte hartu zuten Alemaniako Insel Hombroich Museoan Karl Henrich Muller mezenasek gonbidatuta “Artea eta Natura parean“ proiektuan. Esperientzi hartan ikusi eta ikasitakoarekin sortu zuten Ur mara museoa geroago. Aipagarriak dira museoko atal hauek:

### Museoaren erakusketa iraunkorra

Neurri handiko 30 eskulturek osatzen dute, Markina eta Lasturko euskal marmolez eginak.

### Basoa

Museoko gela nagusiak bertako basoko txokoak eurak dira: pagoak, haritzak, gaztaina, urki eta etnografi-arrastoak, karobi zahar bat garai bateko harrobi baten ondoan, gaur egun auditorio bat bihurtua.

### Thoreau espazioa

1992an sortu zuten museoko gune berezi hau Henry David Thoureau-ren omenez (Concord, Massachusetts, 1817- 1862). Naturgile eta filosofoa zen bera, ”Walden “izeneko liburua idatzi zuen hiru urtez naturan bizi ondoren “Desobedientzi zibilaren manifestua” ere idatzi zuen. Gaur egun gune hau “Hitzaren babesa“ pentsamendu libreaekin eta poesiarekin lotuta dago.

## Erreferentziak

* ↑ Artola Zubillaga, Xabier. (2018). «Kameren aurrean dantzari: Dantza filmeko argazki sorta bat» artzubi.eus (Noiz kontsultatua: 2019-01-13).
* ↑ “DANTZA: HERRI LABORARI BATEN HISTORIA UNIBERTSALA” SOLASALDIA ALKIZAN – FAGUS. (Noiz kontsultatua: 2019-06-22).
* ↑ (Gaztelaniaz) Burgueño, María Jesús. (2012-07-16). «UR MARA un museo que une arte y naturaleza» Revista de Arte - Logopress (Noiz kontsultatua: 2019-06-23).
* ↑ Museoa / El museo – Ur Mara Museoa. (Noiz kontsultatua: 2019-06-23).
* ↑ (Gaztelaniaz) «Las propuestas culturales de la directora de Jakin Lorea Agirre» www.eitb.eus (Noiz kontsultatua: 2019-06-23).
* ↑ (Gaztelaniaz) «El museo Ur Mara aúna naturaleza y cultura» www.eitb.eus (Noiz kontsultatua: 2019-06-23).

## Kanpo loturak

* Ur Mara museoa Webgune ofiziala.
* Elena Cajaravilleren hainbat bideo Ur-Mara museoaz Youtuben
* Dantza filmaren webgunea. Txintxua films
* Filmaketako hirugarren begia. Andoni Imaz (Berria, 2019-01-19). Filmari buruzko "Kameren aurrean dantzari: 'Dantza' filmeko argazki sorta bat" argazki-erakusketaz, Xabier Artolarena.
* "Ederra. Zorionak.Mila esker koadrila". Zakilixut, Dantza filmaz. (berria, 2019-01-13).
* Datuak: Q64779326
# Elena Ceaușescu

Elena Ceaușescu (jaiotza izena: Lenuța Petrescu; 1916ko urtarrilaren 7 - 1989ko abenduaren 25) Errumaniako politikari komunista izan zen, Nicolae Ceaușescu Errumaniako Alderdi Komunistako idazkari orokorraren eta Errumaniako Errepublika Sozialistako liderraren emaztea. Errumaniako Lehen Ministro-ordea izan zen.
Hasieran batean Elena Ceaușescuk ez zuen protagonismo gehiegirik, bere senarrarekin ezkondu ostean hasi zen publikoki agertzen. Txinara egin zuen bisita ofizialean ikusi zuen Mao Zedongen emazte Jiang Qingek botere posizioa zuela, eta horrek inspiratuta botere gehiago lortzeko bideak aztertzen hasi zen. 1971ko ekainean senarrak Uztaileko Tesia aurkeztu zuen, iraultza kultura txiki bat, eta Elena Aurreikuspen Sozio-Ekonomikoko Batzorde Zentraleko kide hautatu zuten. 1972ko uztailean Elena goranzko bidean hasi zen Errumaniako Alderdi Komunistaren baitan. Urte horretako uztailean Batzorde Zentraleko kide izendatu zuten. 1973ko ekainean Errumaniako Alderdi Komunistako Politburoko kide izendatu zuten, bere senarraren ostean bigarren pertsonarik garrantzitsuena. 1980ko hamarkadan pertsonalitateari kultu kanpaina baten parte izan zen, "Aberriaren Ama" izendatu zuten, eta bere irudi publikoaren gaineko kontrol izugarria ezarri zuen.
1989ko Errumaniako Iraultzaren ostean atxilotu eta bere senarrarekin exekutatu zuten abenduaren 25 batez.

## Erreferentziak

* ↑ Victor Sebestyen. (2009). Revolution 1989. Pantheon Books ISBN 978-0-375-42532-5. (Noiz kontsultatua: 2024-06-23).

## Kanpo estekak

* Datuak: Q229162
* Multimedia: Elena Ceaușescu / Q229162
# Donalds (Hego Carolina)

Donalds Ameriketako Estatu Batuetako inkorporatutako herri bat da. Abbeville konderrian dago, Hego Carolina estatuan. 328 biztanle ditu, 2,168376 kilometro koadroko azaleran banatuta.

## Ikus, gainera

* Abbeville konderrian

## Kanpo estekak

* Datuak: Q2206581
# Donamartiri

    Artikulu hau Nafarroako udalerriari buruzkoa da; beste esanahietarako, ikus «Donamartiri (argipena)».
Donamartiri (arbereraz: Donamarthiri) Nafarroa Behereko erdialdeko udalerri bat da, Arberoa eskualdekoa. 1999an, 305 biztanle zituen.

## Geografia
### Hidrografia

Udalerria Lihurriren ibaiadar batzuk gurutzatzen dute: Arberoa ibaia, Argatxuriko erreka, Altzerreka eta Othalatzeko erreka.

### Etxeak eta Auzoak

* Herribehere
* Mendia
* Koloreta
* Beherasi

### Udalerri mugakideak

* Oragarre iparraldean
* Izturitze ipar-mendebaldean
* Mehaine ekialdean
* Donostiri mendebaldean
* Armendaritze hegoaldean

## Historia

Paul Raymond artxibalariak erreferentziatu zuen Donamartiri 1657. urtean sorturiko baroigoa izan zela, Nafarroako Erresumaren menekoa.
1790. urtean Donamartiri, Aiherra, Donamartiri, Donoztiri, Izturitze eta Mehaine udalerriek osatzen zuten kantonamenduaren buru izan zen, Donapaleuko barrutiaren menekoa zena.

## Demografia

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 650 | 684 | 699 | 670 | 690 | 674 | 668 | 629 | 590 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 568 | 574 | 546 | 540 | 550 | 543 | 540 | 521 | 507 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 509 | 512 | 458 | 471 | 456 | 403 | 422 | 403 | 378 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
| 373 | 350 | 297 | 284 | 303 | 305 | - | - | - |
Oharra: 2005eko biztanleria, INSEEk emaniko behin-behineko datua da

## Ondasun nabarmenak

* Izturitze eta Otsozelaiko harpeak monumentu historiko izendatuta daude 1953. urteaz geroztik
* Erdi Aroko hainbat etxe aurki daitezke udalerrian.
* San Martin eliza XVII. mendekoa da
* Plaza
* San Martin eliza
* San Martin elizaren erlojua
* Udalerriko etxe zaharretariko bat

## Donamartiritar ospetsuak

* Lucien Betbeder (1959-), politikaria.
* Bea Salaberri (1979-), idazlea.
* Thierry Harizmendi (1982-), esku huskako pilotaria.

## Oharrak

* ↑ /donámaʁ̞tiʁ̞ì/ ahoskatua (laguntza) Azentua: zorrotza bigarren eta kamutsa azken silaban
* ↑ /donámaʁ̞tʰiʁ̞ì/ ahoskatua (laguntza) Azentua: zorrotza bigarren eta kamutsa azken silaban

## Erreferentziak

* 1 2 3 4 5 Euskal Herriari Begira. Udalbiltza.
* ↑ Paul Raymond, Dictionnaire topographique Béarn-Pays basque

## Ikus, gainera

* Arberoa
* Nafarroa Beherea

## Kanpo estekak

* Datuak: Q144182
* Multimedia: Saint-Martin-d'Arberoue / Q144182
* Liburuak: Euskal Herriko bidaia-gida/Herriz herri/Donamartiri
# Donaldson (Arkansas)

Donaldson Ameriketako Estatu Batuetako inkorporatutako herri bat da. Hot Spring konderrian kokatuta dago, Arkansas estatuan. 275 biztanle ditu, 1,693718 kilometro koadroko azaleran banatuta.

## Ikus, gainera

* Hot Spring konderrian

## Kanpo estekak

* Datuak: Q2013290
* Multimedia: Donaldson, Arkansas / Q2013290
# Donaldson (Minnesota)

Donaldson Minnesotako hiri bat da. Kittson konderrian kokatua dago. 2010ean 42 biztanle zituen, 2,14 kilometro koadrotan banatuta.

## Ikus, gainera

* Kittson konderria

## Kanpo estekak

* Datuak: Q2230953
# Donaldsonville (Louisiana)

Donaldsonville Louisianaeko hiri bat da. Ascension parrokian kokatua dago. 2010ean 7.436 biztanle zituen, 9,80 kilometro koadrotan banatuta.

## Ikus, gainera

* Ascension parrokia

## Kanpo estekak

* Datuak: Q2355094
* Multimedia: Donaldsonville, Louisiana / Q2355094
# Donamartiri (argipena)

Donamartiri izenak hainbat esanahi ditu.

## Toponimia

* Donamartiri: Nafarroa Behereko udalerria.
* Donamartiri Ameskoa edo San Martin: Ameskoabarrengo kontzejua.
* Donamartiri Galbarin edo San Martin Galbarin: Trebiñuko herria.
* Donamartiri Untz edo San Martin Unx: Nafarroa Garaiko udalerria.
* Donamartiri Zibitatela: Kasedako herri hustua.

## Ikus, gainera

* San Martin
* Saint Martin

## Jakingarriak

Euskal Herritik kanpoko toki ugarik San Martín izena daramate.
# Donaldson (Pennsylvania)

Donaldson Ameriketako Estatu Batuetako erroldak esleitutako leku bat da. Schuylkill konderrian dago, Pennsylvania estatuan. 377 biztanle ditu, 0,3 kilometro koadroko azaleran banatuta.

## Ikus, gainera

* Schuylkill konderria

## Kanpo estekak

* Datuak: Q1134622
* Multimedia: Donaldson, Pennsylvania / Q1134622
# Donalsonville (Georgia)

Donalsonville Georgiako estatuko hiri bat da. Fayette konderrian kokatua dago. 2010ean 2.650 biztanle zituen, 10,29 kilometro koadrotan banatuta.

## Ikus, gainera

* Fayette konderria

## Kanpo estekak

* Datuak: Q2598606
* Multimedia: Donalsonville, Georgia / Q2598606
# Douglas udalerria, Sac konderria (Iowa)

Douglas udalerria Ameriketako Estatu Batuetako Iowa estatuko udalerri bat da, Sac konderrian. Azken zentsuaren arabera 124 biztanle zituen.

## Ekonomia

2020ko zentsuaren arabera, Douglas udalerriak 72 etxebizitza zeuden. Per capita diru-sarrerak 20.192 estatubatuar dolar ziren.

## Kanpo estekak

* Datuak: Q9038381
# Douglas udalerria, Shelby konderria (Iowa)

Douglas udalerria Ameriketako Estatu Batuetako Iowa estatuko udalerri bat da, Shelby konderrian. Azken zentsuaren arabera 263 biztanle zituen.

## Ekonomia

2020ko zentsuaren arabera, Douglas udalerriak 135 etxebizitza zeuden. Per capita diru-sarrerak 40.439 estatubatuar dolar ziren.

## Kanpo estekak

* Datuak: Q5479619
# Douglasen zaku-hondo

Douglasen zaku-hondoa barrunbe peritonealeko punturik baxuenean kokatua dagoen dibertikulua da, gizonezkoan maskuriaren eta ondestearen artean tartekatua eta baginaren eta ondestearen artean, berriz, emakumean. James Douglas eskoziar doktorearen izena darama. Honek emakumeen anatomia ikertu zituen eta bere omenez, zenbait egitura anatomikoa izendatu zituzten.

## Erreferentziak

* ↑ Euskalterm: [Ginekologia Hiztegia] [2015]

## Kanpo estekak

* Datuak: Q1251960
* Multimedia: Gray's Anatomy plates / Q1251960
# Douglasita

Douglasita haluro motako minerala da.

## Ezaugarriak

Douglasita haluro mineralaren formula kimikoa hau da: ${\ce {K2[Fe^{2+}Cl4(OH2)2]}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Douglasite: Mineral information, data and localities.» www.mindat.org (Noiz kontsultatua: 12-05-2019).
# Douglas udalerria, Webster konderria (Iowa)

Douglas udalerria Ameriketako Estatu Batuetako Iowa estatuko udalerri bat da, Webster konderrian. Azken zentsuaren arabera 1.033 biztanle zituen.

## Ekonomia

2020ko zentsuaren arabera, Douglas udalerriak 427 etxebizitza zeuden. Per capita diru-sarrerak 42.311 estatubatuar dolar ziren.

## Kanpo estekak

* Datuak: Q9038389